pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเผยผลการสร้างการรับรู้สถานการณ์พลังงานไฟฟ้าในภาคใต้ ชี้ประชาชนมีความเข้าใจมากขึ้น
วันอาทิตย์ที่ 21 พฤษภาคม 2560
รัฐบาลเผยผลการสร้างการรับรู้สถานการณ์พลังงานไฟฟ้าในภาคใต้ ชี้ประชาชนมีความเข้าใจมากขึ้น
รัฐบาลเผยผลการสร้างการรับรู้สถานการณ์พลังงานไฟฟ้าในภาคใต้ ชี้ประชาชนมีความเข้าใจมากขึ้น พร้อมกําชับ ก.พลังงาน หาแนวทางชี้แจงข้อเท็จจริงไปทั่วประเทศ
วันนี้ (21 พ.ค. 60) พลเอก ประยุทธ์ จันทร์โอชา นายกรัฐมนตรี ได้รับทราบรายงานผลการดําเนินงานของคณะกรรมการสร้างความรู้ความเข้าใจ และรับทราบความคิดเห็นเกี่ยวกับสถานการณ์พลังงานไฟฟ้าในพื้นที่ภาคใต้ ตามคําสั่ง หน.คสช.ที่ 4/2560 โดยคณะกรรมการฯ ได้จัดเวทีให้ความรู้และเปิดโอกาสให้ประชาชนแสดงความคิดเห็น จํานวน 3 เวที ครอบคลุมพื้นที่ 14 จังหวัดภาคใต้ มีผู้เข้าร่วมกิจกรรม 3,485 คน
“เวทีแรกจัดขึ้นที่ จ.กระบี่ มีผู้เข้าร่วม 1,182 คน จาก 4 จังหวัด ได้แก่ พังงา ภูเก็ต กระบี่ และตรัง เวทีที่ 2 จัดขึ้นที่ จ.สุราษฎร์ธานี ผู้เข้าร่วม 1,167 คน จาก 4 จังหวัด ได้แก่ ชุมพร ระนอง สุราษฎร์ธานี และนครศรีธรรมราช และเวที่ที่ 3 จัดขึ้นที่ จ.สงขลา มีผู้เข้าร่วม 1,136 คน จาก 6 จังหวัด ได้แก่ พัทลุง สตูล สงขลา ปัตตานี ยะลา และนราธิวาส
โดยทุกเวทีแบ่งการจัดกิจกรรมออกเป็น 2 ช่วง คือ ภาคเช้า เป็นการสร้างความรู้ความเข้าใจสถานการณ์พลังงานไฟฟ้าในพื้นที่ภาคใต้ในปัจจุบัน และในอนาคต ทางเลือกในการสร้างโรงไฟฟ้าที่เป็นไปได้ รวมทั้งผลกระทบต่อทรัพยากรธรรมชาติและสิ่งแวดล้อม และภาคบ่าย เป็นการแสดงความคิดเห็นของผู้แทนจากภาคส่วนต่าง ๆ ที่เป็นไปอย่างปรองดอง ซึ่งนอกจากจะทําให้ประชาชนกลุ่มดังกล่าวได้มีส่วนร่วมโดยตรงแล้ว ยังมีการถ่ายทอดสดทางสถานีโทรทัศน์และสถานีวิทยุในพื้นที่ภาคใต้ไปพร้อมกันด้วย จึงเชื่อว่าประชาชนอีกจํานวนมากจะได้รับความรู้และความเข้าใจเช่นเดียวกัน”
ทั้งนี้ พบว่าประชาชนส่วนใหญ่เห็นถึงความจําเป็นที่ควรสร้างโรงไฟฟ้าในภาคใต้ รองลงมายังไม่แน่ใจ และมีส่วนน้อยที่เห็นว่าไม่ควรสร้างโรงไฟฟ้าในภาคใต้ แต่ควรใช้การบริหารจัดการ เช่น รณรงค์การประหยัดไฟฟ้า ส่งเสริมการใช้พลังงานหมุนเวียน เป็นต้น
สําหรับข้อกังวลของพี่น้องประชาชนในพื้นที่เกี่ยวกับการสร้างโรงไฟฟ้าถ่านหิน ได้แก่ กระบวนการขนส่งถ่านหิน วิธีการควบคุมมลพิษที่เกิดจากการผลิตไฟฟ้า การบริหารจัดการพลังงานไฟฟ้าที่จะมีผลกระทบต่อสิ่งแวดล้อม สุขภาพ และการท่องเที่ยว โดยเห็นว่าควรให้ชุมชนเข้าไปมีส่วนร่วมในการผลิตไฟฟ้า และการติดตามประเมินผลการทํางาน ซึ่งกระทรวงพลังงานมีคําตอบและเตรียมแนวทางป้องกันรับมือกับปัญหาไว้ทั้งหมดแล้ว
อย่างไรก็ตาม นายกรัฐมนตรีได้กําชับให้กระทรวงพลังงานและหน่วยของรัฐอื่น ๆ ที่มีหน้าที่สื่อสารกับประชาชน สร้างความเข้าใจอย่างต่อเนื่องว่า ความต้องการพลังงานจะแปรผันตรงกับความเจริญทางด้านเศรษฐกิจ เมื่อเศรษฐกิจในภาคใต้เจริญขึ้น ก็จะต้องใช้พลังงานมากขึ้น จึงจําเป็นต้องมี โรงไฟฟ้าหรือแหล่งพลังงานหลักที่มีความเสถียร ไม่มีความเสี่ยงที่จะขาดแคลนพลังงานเป็นช่วง ๆ หรือเป็นเวลานาน และสามารถรองรับความต้องการได้ทั้งหมด ส่วนพลังงานทางเลือกอื่นนั้นเป็นเพียงตัวช่วยหรือสนับสนุนให้เกิดความมั่นคงมากยิ่งขึ้น
"ท่านนายกฯ ยังได้ขอให้ขยายพื้นที่สร้างความรู้ความเข้าใจไปยังพี่น้องประชาชนในภาคอื่น ๆ ทั่วประเทศ เพื่อให้ทุกคนได้รับรู้และมีส่วนร่วมในการกําหนดทิศทางด้านพลังงานของประเทศอย่างยั่งยืนต่อไปด้วย"
-----------------------
สํานักโฆษก
รัฐบาลไทย-ข่าวทำเนียบรัฐบาล-ศธ. สั่ง Big Cleaning ลุยพ่นฆ่าเชื้อโควิด-19 อีกรอบ [กระทรวงศึกษาธิการ]
วันเสาร์ที่ 21 มีนาคม 2563
ศธ. สั่ง Big Cleaning ลุยพ่นฆ่าเชื้อโควิด-19 อีกรอบ [กระทรวงศึกษาธิการ]
ศธ. สั่ง Big Cleaning ลุยพ่นฆ่าเชื้อโควิด-19 อีกรอบ [กระทรวงศึกษาธิการ]
จากกรณีมีเจ้าหน้าที่ของสํานักการลูกเสือ ยุวกาชาด และกิจการนักเรียน สํานักงานปลัดกระทรวงศึกษาธิการ (สป.ศธ.) ไปเป็นกรรมการมวยที่สนามมวยลุมพินี และมีเพื่อนที่ใกล้ชิดในที่ทํางานเกิดเป็นไข้สูง ได้ไปตรวจหาเชื้อโควิด-19 ที่โรงพยาบาลครู และโรงพยาบาลรามาธิบดีแล้วไม่พบเชื้อ แต่ทางโรงพยาบาลไม่ตรวจเชื้อโควิด-19 ให้เนื่องจากยังไม่เข้าเกณฑ์สงสัย แต่ได้แนะนําให้กักตัวเอง 14 วัน เพื่อรอดูอาการ พร้อมทั้งให้เจ้าหน้าที่สํานักการลูกเสือฯ ทั้งหมดหยุดปฏิบัติงานแล้วนั้น
นายประเสริฐ บุญเรือง ปลัด ศธ.และโฆษก ศธ.กล่าวว่า เพื่อเป็นการป้องกันและลดความเสี่ยงที่อาจจะเกิดขึ้นได้ สป.ศธ.จึงได้ดําเนินการฉีดพ่นน้ํายาฆ่าเชื้อภายในและภายนอกอาคารสํานักงาน พร้อมทั้งเช็ดทําความสะอาดพื้น ผนัง อุปกรณ์สํานักงานต่าง ๆ ทุกพื้นที่ในบริเวณ ศธ. เพื่อป้องกันการแพร่ระบาดไวรัสโควิด – 19 อีกครั้งในระหว่างวันที่ 21-22 มีนาคม 2563
ซึ่งเป็นการดําเนินการตามมาตรการ ศธ. ที่ให้มีการฉีดพ่นน้ํายาฆ่าเชื้อที่มีคุณภาพ และทําความสะอาดพื้นที่ทั้งภายในห้องทํางานและภายนอกอาคาร ทุกอาคาร ทุก 30 วัน พร้อมจัดระบบคัดกรองไข้ สนับสนุนการใส่หน้ากากทุกคน จัดให้มีเจลแอลกอฮอล์ล้างมือในทุกจุดอีกด้วย
รัฐบาลไทย-ข่าวทำเนียบรัฐบาล-พาณิชย์จับมืออาลีบาบาดันข้าวไทยส่งออกจีน ผ่าน Thai Rice Flagship Store บนเว็บไซต์ Tmall.com
วันศุกร์ที่ 20 เมษายน 2561
พาณิชย์จับมืออาลีบาบาดันข้าวไทยส่งออกจีน ผ่าน Thai Rice Flagship Store บนเว็บไซต์ Tmall.com
กระทรวงพาณิชย์เปิดตัว Thai Rice Flagship Store บนเว็บไซต์ Tmall.com เพื่อสนับสนุนข้าวไทยขายออนไลน์ในจีน โดยได้รับเกียรติจากนายสมคิด จาตุศรีพิทักษ์ รองนายกรัฐมนตรี  และนายแจ็ก หม่า ประธานบริหารบริษัทอาลีบาบา กรุ๊ป
ณ โรงแรมแบงค็อก แมริออท มาร์คีส์ ควีนส์ปาร์ค กรุงเทพฯ
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ กล่าวว่า “กระทรวงพาณิชย์เป็นหน่วยงานหลักในการทําหน้าที่ขับเคลื่อนเศรษฐกิจตามยุทธศาสตร์ประเทศไทย 4.0 และเศรษฐกิจดิจิทัล โดยให้ความสําคัญกับการส่งเสริมสินค้าและขยายโอกาสทางการค้าไปยังตลาดโลก โดยเฉพาะอย่างยิ่งช่องทาง
e-Commerce เพื่อเปิดโอกาสให้ผู้ประกอบการไทยสามารถขายสินค้าผ่านช่องทางออนไลน์ไปต่างประเทศได้มากขึ้น ซึ่ง Thai Rice Flagship Store บนเว็บไซต์ Tmall.com เป็นความร่วมมือนําร่องเพื่อผลักดันให้ผู้ประกอบการ/เกษตรกร/ผู้ส่งออกข้าว และผลิตภัณฑ์จากข้าวไทยสามารถเข้าถึงตลาด e-Commerce ในสาธารณรัฐประชาชนจีน ได้อย่างเป็นรูปธรรม และอยู่ระหว่างการศึกษาเพื่อส่งเสริมสินค้าเกษตรชนิดอื่นในลําดับต่อไป
“ปัจจุบันสินค้าไทยกําลังเป็นที่นิยมอย่างแพร่หลายในสาธารณรัฐประชาชนจีน โดยเฉพาะอย่างยิ่ง สินค้าเกษตรและอาหารของไทย เนื่องจากมีชื่อเสียงเรื่องคุณภาพสินค้าที่ดี ซึ่งผู้ประกอบการในกลุ่มแรกที่ได้รับการสนับสนุนให้ขึ้นขายบน Thai Rice Flagship Store ต้องเป็นผู้ประกอบการที่ขายสินค้าข้าว และผลิตภัณฑ์จาก ข้าว และเป็นสมาชิกเว็บไซต์ Thaitrade.com ตลาดกลางพาณิชย์อิเล็กทรอนิกส์ของรัฐบาลไทย ที่การันตีคุณภาพและความน่าเชื่อถือของสินค้าสู่ผู้บริโภคชาวจีน” นายสนธิรัตน์ กล่าว
นอกจากการเปิดตัว Thai Rice Flagship Store บนเว็บไซต์ Tmall.com อย่างเป็นทางการแล้ว
นายสนธิรัตน์ ยังระบุว่า “กระทรวงพาณิชย์ร่วมกับบริษัทอาลีบาบา กรุ๊ป เปิดตัวแคมเปญส่งเสริมการขายทุเรียนผ่านเว็บไซต์ Tmall.com อย่างเต็มรูปแบบ และมีนโยบายในการส่งเสริมผลไม้อื่นๆ ของไทยอย่างต่อเนื่อง โดยเฉพาะผลไม้ที่เป็นที่ชื่นชอบของตลาดจีน อาทิ มังคุด มะม่วง มะพร้าว น้อยหน่า เป็นต้น นับได้ว่าเป็นทิศทางที่ดีของตลาดผลไม้ไทยในการเข้าสู่ช่องทางออนไลน์ของจีน พร้อมสนับสนุนผู้ประกอบการในทุกระดับให้เข้าถึงการค้าผ่านช่องทาง e-Commence ผ่านความร่วมมือที่มีร่วมกับ กระทรวงอุตสาหกรรม และ Alibaba Business School เพื่อเสริมสร้างความเข้มแข็งของผู้ประกอบการไทยในการขายผ่านช่องทางออนไลน์ ซึ่งจะช่วยขับเคลื่อนสินค้าและการบริการจากผู้ประกอบการไทยให้ไปสู่เวทีการค้าต่างประเทศได้มากยิ่งขึ้น”
ทั้งนี้ Tmall.com เป็นเว็บไซต์ค้าปลีก (B2C) ที่ใหญ่ที่สุดในสาธารณรัฐประชาชนจีน ภายใต้บริษัท อาลีบาบา กรุ๊ป ครอบคลุมสินค้าทุกประเภท และเข้าถึงผู้บริโภคกว่า 1,400 ล้านคนทั่วประเทศ โดยการจัดตั้ง Thai Rice Flagship Store บนเว็บไซต์ Tmall.com จะเป็นการขยายโอกาสการจัดจําหน่ายสินค้าข้าวและผลิตภัณฑ์จากข้าวไทยไปยังผู้บริโภครายย่อยในจีน ผู้ประกอบการที่สนใจเข้าร่วมโครงการฯ สามารถสมัครเข้าร่วมเป็นสมาชิกผู้ขายของ Thaitrade.com เพื่อเตรียมความพร้อมในการเข้าสู่ตลาดจีนในลําดับต่อไป
รัฐบาลไทย-ข่าวทำเนียบรัฐบาล-รัฐบาลยินดีที่ผลการจัดอันดับความน่าเชื่อถือของไทยโดย Fitch Ratings ดีขึ้น
วันอังคารที่ 1 ตุลาคม 2562
รัฐบาลยินดีที่ผลการจัดอันดับความน่าเชื่อถือของไทยโดย Fitch Ratings ดีขึ้น
รัฐบาลยินดีที่ผลการจัดอันดับความน่าเชื่อถือของไทยโดย Fitch Ratings ดีขึ้น
วันนี้ (วันอังคารที่ 1 ตุลาคม 2562) เวลา 14.30 น. ณ ห้องรับรองสํานักงานรองนายกรัฐมนตรี ตึกบัญชาการ 1 ทําเนียบรัฐบาล นาย James McCormack กรรมการผู้จัดการและหัวหน้าฝ่ายประเมินความเสี่ยงความน่าเชื่อถือระดับประเทศและระหว่างประเทศ บริษัท Fitch Ratings เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี สรุปสาระสําคัญการหารือดังนี้
รองนายกรัฐมนตรีกล่าวต้อนรับนาย James McCormack และคณะผู้บริหารบริษัท Fitch Ratings ยินดีที่บริษัทฯ ปรับมุมมองความน่าเชื่อถือของรัฐบาลในการออกตราสารหนี้สกุลเงินตราต่างประเทศและสกุลเงินบาทระยะยาวจากระดับมีเสถียรภาพ (Stable outlook) เป็น เชิงบวก (Positive outlook) และคงเพดานอันดับความน่าเชื่อถือของประเทศ ที่ระดับ A- พร้อมทั้งคงอันดับความน่าเชื่อถือของรัฐบาลในการออกตราสารหนี้สกุลเงินตราต่างประเทศและสกุลเงินบาทระยะยาวที่ระดับ BBB+ และระยะสั้นที่ระดับ F1 โดยรองนายกรัฐมนตรีหวังว่าอันดับของไทยจะดีขึ้นเรื่อย ๆ
นาย James McCormack ขอบคุณรองนายกรัฐมนตรีที่สละเวลาให้เข้าพบ พร้อมชื่นชมเสถียรภาพและการดําเนินนโยบายของรัฐบาล โดยกล่าวว่า ไทยมีนโยบายการคลัง และพื้นฐานทางการเงินที่เข้มแข็ง นอกจากนี้ได้สอบถามถึงการดําเนินนโยบายทางการเงินอื่น ๆ ของรัฐบาล และการทํางานภายใต้พรรคร่วมรัฐบาล
โอกาสนี้ ทั้งสองฝ่ายได้หารือในประเด็นการดําเนินนโยบายทางเศรษฐกิจของรัฐบาล โดยรองนายกรัฐมนตรีเน้นย้ําว่า รัฐบาลยังคงจะต่อยอดนโยบายสําคัญ ได้แก่ โครงการเขตพัฒนาพิเศษภาคตะวันออก (EEC) และความเชื่อมโยงภายในภูมิภาค และโครงการรถไฟความเร็วสูง ซึ่งรองนายกรัฐมนตรียืนยันว่า ปัจจัยทางการเมืองไม่มีผลกระทบต่อการตัดสินใจของรัฐบาลที่คํานึงถึงประโยชน์สูงสุดสําหรับประเทศและประชาชนเป็นหลัก
รัฐบาลไทย-ข่าวทำเนียบรัฐบาล-รัฐบาลจัดทำโครงการบ้านเบอร์ 5 หนุนผู้ประกอบการสร้างบ้านประหยัดพลังงาน
วันศุกร์ที่ 26 พฤษภาคม 2560
รัฐบาลจัดทําโครงการบ้านเบอร์ 5 หนุนผู้ประกอบการสร้างบ้านประหยัดพลังงาน
รัฐบาลนําฉลากประหยัดไฟ ที่ตามปกติใช้แสดงบนเครื่องใช้ไฟฟ้าประหยัดพลังงาน มาใช้กับอาคารบ้านเรือน หรือ บ้านเบอร์ 5 เพื่อแสดงให้เห็นว่า บ้านที่ได้รับฉลาก ถูกออกแบบเพื่อให้ลดการใช้พลังงานไฟฟ้า และใช้วัสดุที่ช่วยลดการใช้พลังงาน
ต่อจากนี้ไป ขอเชิญรับฟังไทยคู่ฟ้า ครับ
จากการใช้พลังงานไฟฟ้าของประเทศที่มีอัตราเพิ่มสูงขึ้นอย่างต่อเนื่องในแต่ละปี รัฐบาลจึงได้รณรงค์ลดการใช้พลังงานภายใต้โครงการฉลากแสดงระดับประสิทธิภาพพลังงานสําหรับที่อยู่อาศัย หรือบ้านเบอร์ 5 โดยให้คําแนะนําและร่วมมือกับผู้ประกอบการอสังหาริมทรัพย์ เพื่อออกแบบที่อยู่อาศัยประหยัดพลังงาน เช่น การวางตําแหน่งประตูหน้าต่างให้สามารถเปิดรับลมหรือแสงอาทิตย์ในแต่ละช่วงเวลา การเลือกวัสดุทําฝ้าเพดาน อาคาร หลังคาที่ไม่ดูดความร้อนไว้ภายในตัวบ้าน เป็นต้น โดยในระยะแรกตั้งเป้าให้มีบ้านเบอร์ 5 115,000 หลัง ซึ่งคาดว่าจะช่วยลดการใช้พลังงานไฟฟ้าลงได้กว่า 128 ล้านหน่วยต่อปี หรือคิดเป็นมูลค่าราว 512 ล้านบาท และลดการปล่อยก๊าซเรือนกระจกได้กว่า 67,000 ตันต่อปีอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยพร้อมกระชับความร่วมมือกับมิตรประเทศลุ่มน้ำโขงและญี่ปุ่น
วันจันทร์ที่ 4 พฤศจิกายน 2562
ไทยพร้อมกระชับความร่วมมือกับมิตรประเทศลุ่มน้ําโขงและญี่ปุ่น
ไทยพร้อมกระชับความร่วมมือกับมิตรประเทศลุ่มน้ําโขงและญี่ปุ่น
วันนี้(4พฤศจิกายน2562)เวลา20.30น.ณห้องSapphire 202ศูนย์แสดงสินค้าและการประชุมอิมแพ็คเมืองทองธานีพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานการประชุมผู้นํากรอบความร่วมมือลุ่มน้ําโขงกับญี่ปุ่นครั้งที่11ร่วมกับนายชินโซอาเบะนายกรัฐมนตรีญี่ปุ่นภายหลังเสร็จสิ้นศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีกล่าวสรุปสาระสําคัญดังนี้
นายกรัฐมนตรีกล่าวต้อนรับผู้เข้าร่วมการประชุมผู้นํากรอบความร่วมมือลุ่มน้ําโขงกับญี่ปุ่นครั้งที่11และแสดงความยินดีในโอกาสพระราชพิธีบรมราชาภิเษกสมเด็จพระจักรพรรดินารุฮิโตะแห่งญี่ปุ่นเมื่อวันที่22ตุลาคม2562ที่ผ่านมา
การประชุมครั้งนี้ถือเป็นโอกาสดีที่ได้ร่วมกันทบทวนความคืบหน้าของการดําเนินโครงการความร่วมมือภายใต้ยุทธศาสตร์กรุงโตเกียวค.ศ. 2018รวมทั้งร่วมกันหารือแนวทางในการขับเคลื่อนความร่วมมือในอนาคตและประเด็นภูมิภาคและระหว่างประเทศเพื่อให้ลุ่มน้ําโขงเป็นอนุภูมิภาคที่มีความมั่นคงมั่งคั่งยั่งยืนและให้ประชาชนมีความเป็นอยู่ที่ดีและไม่ทิ้งใครไว้ข้างหลัง
นายกรัฐมนตรีกล่าวยินดีที่ปี2019ได้ถูกกําหนดให้เป็น“ปีแห่งการแลกเปลี่ยนระหว่างลุ่มน้ําโขงกับญี่ปุ่น2019” (Mekong – Japan Exchange Year 2019)เพื่อเฉลิมฉลองการครบรอบ10ปีของกรอบความร่วมมือซึ่งในช่วงที่ผ่านมาอนุภูมิภาคมีพัฒนาการเชิงบวกต่างๆเกิดขึ้นเป็นผลมาจากความร่วมมือภายใต้กรอบความร่วมมือลุ่มน้ําโขงกับญี่ปุ่น
ญี่ปุ่นได้เข้ามามีบทบาทสําคัญในการพัฒนาทรัพยากรมนุษย์ในอุตสาหกรรมเป้าหมายและอุตสาหกรรมใหม่ๆการยกระดับอุตสาหกรรมเป้าหมายและEECของไทยซึ่งพัฒนาการดังกล่าวสะท้อนให้เห็นเป็นที่ประจักษ์ชัดว่ากรอบความร่วมมือลุ่มน้ําโขงกับญี่ปุ่นเป็นกรอบความร่วมมืออนุภูมิภาคที่ทันสมัยที่สุด
โดยจากการที่ญี่ปุ่นเข้ามาเป็นหุ้นส่วนเพื่อการพัฒนาของACMECSนายกรัฐมนตรีเชื่อมั่นในศักยภาพและความเชี่ยวชาญของญี่ปุ่นโดยเฉพาะในด้านการพัฒนาโครงสร้างพื้นฐานที่มีคุณภาพและการพัฒนาทรัพยากรมนุษย์จะสามารถช่วยขับเคลื่อนโครงการภายใต้แผนแม่บทACMECSให้ประสบผลสําเร็จอย่างเป็นรูปธรรม
ในช่วงท้ายนายกรัฐมนตรีขอบคุณนายกรัฐมนตรีญี่ปุ่นที่ร่วมเป็นประธานการประชุมครั้งนี้พร้อมชื่นชมญี่ปุ่นที่แสดงความมุ่งมั่นที่จะร่วมมือกับประเทศลุ่มน้ําโขงในการส่งเสริมความเชื่อมโยงในทุกมิติ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าร่วมกิจกรรมรวมพลังแห่งความภักดี ณ สนามหญ้าหน้าตึกไทยคู่ฟ้า ทำเนียบรัฐบาล
วันอังคารที่ 22 พฤศจิกายน 2559
รัฐมนตรีว่าการกระทรวงยุติธรรม เข้าร่วมกิจกรรมรวมพลังแห่งความภักดี ณ สนามหญ้าหน้าตึกไทยคู่ฟ้า ทําเนียบรัฐบาล
กิจกรรมรวมพลังแห่งความภักดี ณ สนามหญ้าหน้าตึกไทยคู่ฟ้า ทําเนียบรัฐบาล
เมื่อวันอังคารที่ ๒๒ พฤศจิกายน ๒๕๕๙ เวลา ๐๘.๐๐ น.
พลเอก ประยุทธ์ จันทร์โอชา นายกรัฐมนตรี
เป็นประธานกล่าวนําคณะรัฐมนตรี ข้าราชการ รัฐวิสาหกิจ และพสกนิกรทุกหมู่เหล่าทั่วประเทศ ปฏิญาณตนเพื่อน้อมรําลึกถึงพระมหากรุณาธิคุณและถวายความอาลัย
พระบาทสมเด็จพระปรมินทรมหาภูมิพลอดุลยเดช
โดยมีพลเอก ไพบูลย์ คุ้มฉายา รัฐมนตรีว่าการกระทรวงยุติธรรม เข้าร่วม
ณ สนามหญ้าหน้าตึกไทยคู่ฟ้า ทําเนียบรัฐบาล
ต่อจากนั้น นายกรัฐมนตรีและผู้เข้าร่วมพิธี ได้ร่วมร้องเพลงสรรเสริญพระบารมี
และถวายความเคารพพระบรมฉายาลักษณ์ฯ
สําหรับการจัดกิจกรรมรวมพลังแห่งความภักดี รัฐบาลจัดขึ้นเพื่อประกาศความจงรักภักดี
และร่วมกันน้อมรําลึกถึงพระมหากรุณาธิคุณหาที่สุดมิได้ของพระบาทสมเด็จพระปรมินทรมหาภูมิพลอดุลยเดช
ในโอกาสวันคล้ายวันพระราชสมภพปีที่ ๘๙
รัฐบาลไทย-ข่าวทำเนียบรัฐบาล-รมว.ยุติธรรม แถลงข่าวความคืบหน้าผลการตรวจพิสูจน์ดีเอ็นเอคดีการเสียชีวิตของนางสาวโทโมโกะ คาวาชิตะ
วันพฤหัสบดีที่ 21 พฤศจิกายน 2562
รมว.ยุติธรรม แถลงข่าวความคืบหน้าผลการตรวจพิสูจน์ดีเอ็นเอคดีการเสียชีวิตของนางสาวโทโมโกะ คาวาชิตะ
รมว.ยุติธรรม แถลงข่าวความคืบหน้าผลการตรวจพิสูจน์ดีเอ็นเอคดีการเสียชีวิตของนางสาวโทโมโกะ คาวาชิตะ
ในวันพุธที่ ๒๐ พฤศจิกายน ๒๕๖๒ เวลา ๑๑.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์ และพันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ แถลงข่าวความคืบหน้าผลการตรวจพิสูจน์ดีเอ็นเอคดีการเสียชีวิตของ น.ส.โทโมะโกะ คาวาชิตะ
รัฐมนตรีว่าการกระทรวงยุติธรรม กล่าวว่า คดีการเสียชีวิตของนางสาวโทโมโกะ คาวาชิตะ นักท่องเที่ยวชาวญี่ปุ่นซึ่งเสียชีวิต เมื่อวันที่ ๒๕ พฤศจิกายน ๒๕๕๐ ที่จังหวัดสุโขทัย ซึ่งต่อมาพนักงานสอบสวน สํานักงานตํารวจแห่งชาติและกรมสอบสวนคดีพิเศษ ได้ขอความร่วมมือสถาบันนิติวิทยาศาสตร์ ให้ดําเนินการตรวจพิสูจน์พยานหลักฐานในคดี ตั้งแต่เดือนธันวาคม ๒๕๕๒ ถึงปัจจุบัน รวม ๔๑ ครั้ง ประกอบด้วยวัตถุพยานจํานวน ๒๙ รายการ บุคคลที่นํามาตรวจเปรียบเทียบ ๓๓๐ คน นั้น ล่าสุดสถาบันนิติวิทยาศาสตร์ กระทรวงยุติธรรม ได้ดําเนินการตรวจพิสูจน์ในคดีดังกล่าวเพิ่มเติม โดยใช้เทคนิคการจัดเก็บตัวอย่างสารพันธุกรรม (DNA) วิธีใหม่ (Form Tip) และใช้น้ํายาที่ใช้ในการตรวจพิสูจน์ชนิดใหม่ที่มีประสิทธิภาพสูงขึ้น กับเสื้อผ้ากางเกงผู้เสียชีวิต สามารถพบปริมาณสารพันธุกรรม (DNA) ของผู้ต้องสงสัยจํานวนมากขึ้น ซึ่งเป็นประโยชน์ต่อการตรวจพิสูจน์ต่อไป
ทั้งนี้ ได้นําตัวอย่างสารพันธุกรรม (DNA) ของผู้ต้องสงสัยที่ได้มาจากการตรวจวัตถุพยานในครั้งนี้ไปตรวจเปรียบเทียบกับรูปแบบสารพันธุกรรม (DNA) ของพี่สาวร่วมบิดา มารดาเดียวกันกับผู้ต้องสงสัย จํานวน ๒ คน และบุตรชายของผู้ต้องสงสัย ๑ คน พบว่ามีตําแหน่งที่เข้ากันได้อยู่ในระดับจํานวนที่มากพอ ซึ่งในทางนิติวิทยาศาสตร์ ถือว่ามีนัยสําคัญที่จะเชื่อได้ว่ามีความเกี่ยวข้องสัมพันธ์กันระหว่างบุคคลทั้ง ๓ กับผู้ต้องสงสัย ดังนั้นเพื่อให้เกิดความแม่นยําและชัดเจนขึ้น จึงต้องมีการตรวจพิสูจน์เพิ่มเติม เพื่อให้สามารถยืนยันตัวบุคคลได้ต่อไป
ดังนั้น สถาบันนิติวิทยาศาสตร์ จึงได้กําหนดแนวทางในการตรวจพิสูจน์เพิ่มเติมในคดีนี้ต่อไป ดังนี้
๑. ตรวจเปรียบเทียบรูปแบบสารพันธุกรรมแบบไมโตคอนเดรียล (Mitochondrial) ระหว่างรูปแบบสารพันธุกรรม (DNA) ของผู้ต้องสงสัย ที่ได้จากวัตถุพยานกับรูปแบบสารพันธุกรรม (DNA) ของพี่สาวทั้ง ๒ คน ของผู้ต้องสงสัยเพื่อเปรียบเทียบความสัมพันธ์ทางสายมารดา
๒. ตรวจหารูปแบบสารพันธุกรรมบนโครโมโซมเพศชาย จากรูปแบบสารพันธุกรรม (DNA) ของผู้ต้องสงสัยที่ได้มาจากวัตถุพยาน เพื่อไปตรวจพิสูจน์เปรียบเทียบกับสารพันธุกรรมของบุตรชายบุคคลผู้ต้องสงสัย เพื่อเปรียบเทียบความสัมพันธ์ทางสายบิดา
ทั้งนี้ สถาบันนิติวิทยาศาสตร์ จะได้นําผลการตรวจพิสูจน์ทางวิทยาศาสตร์ทั้งหมดส่งให้พนักงานสอบสวนคดีพิเศษ กรมสอบสวนคดีพิเศษ เพื่อใช้ประกอบการสืบสวนสอบสวนคดีดังกล่าวต่อไป
****************************
รัฐบาลไทย-ข่าวทำเนียบรัฐบาล-สธ.เผยผลการศึกษาวิจัยคลินิกหมอครอบครัวมีความคุ้มทุนทางด้านเศรษฐศาสตร์ ประชาชนต้องการร้อยละ 92
วันอาทิตย์ที่ 10 มิถุนายน 2561
สธ.เผยผลการศึกษาวิจัยคลินิกหมอครอบครัวมีความคุ้มทุนทางด้านเศรษฐศาสตร์ ประชาชนต้องการร้อยละ 92
กระทรวงสาธารณสุข เน้นการพัฒนาคุณภาพคลินิกหมอครอบครัว จากศึกษาวิจัย พบว่ามีความคุ้มค่าทางเศรษฐศาสตร์ และประชาชนกลุ่มตัวอย่างร้อยละ 92.4 มีความต้องการคลินิกหมอครอบครัว
นายแพทย์มรุต จิรเศรษฐสิริ รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้กําหนดเป้าหมายจัดตั้งคลินิกหมอครอบครัว (Primary Care Service)จํานวน 6,500 ทีม เริ่มตั้งแต่ปี พ.ศ.2559-2569 ในปี พ.ศ.2561 จะเน้น“คุณภาพ”มากกว่า“ปริมาณ”โดยกําหนดหลักเกณฑ์ในการจัดตั้งคลินิกหมอครอบครัว แพทย์เวชศาสตร์ครอบครัว 1 คน ปฏิบัติงานอย่างน้อย 3 วัน/สัปดาห์ พยาบาลวิชาชีพ 2 คน นักวิชาการสาธารณสุข/ เจ้าพนักงานสาธารณสุข 2 คน เป็นเกณฑ์ขั้นต่ํา รับผิดชอบดูแลประชาชนประมาณ 10,000 คน จัดบริการด้วยหลักเวชศาสตร์ครอบครัว เป็นองค์รวม ต่อเนื่อง มีระบบให้คําปรึกษา ให้ประชาชนเข้าถึงสะดวก ระบบดูแลส่งต่อเชื่อมโยงกับโรงพยาบาลแม่ข่าย รวมทั้งการส่งเสริม ป้องกัน ควบคุมโรคในชุมชน เพื่อให้คลินิกหมอครอบครัว ในช่วง 5 ปีแรกสามารถเป็นพื้นที่ต้นแบบให้พื้นที่อื่นได้เรียนรู้และพัฒนา ขณะนี้ มีคลินิกหมอครอบครัวที่ผ่านเกณฑ์แล้ว 783 ทีมจากเป้าหมายที่ตั้งไว้ 845 ทีม
นายแพทย์มรุตกล่าวต่อว่า จากการศึกษาวิจัยได้ประเมินผลที่คาดว่าจะเกิดขึ้นในอนาคต พบว่านโยบายนี้มีความคุ้มทุนทางเศรษฐศาสตร์ โดยในระยะ 10 ปี อาจจะต้องใช้เงินลงทุน 50,000 ล้านบาท แต่ผลลัพธ์ทางเศรษฐกิจที่ได้มีมูลค่า 227,570 ล้านบาท หรือกล่าวได้ว่าทุก 1 บาทที่ลงทุนสามารถให้ค่าตอบแทน 4.55 บาท โดยความสําเร็จนโยบายนี้ ต้องอยู่บนเงื่อนไขสําคัญดังนี้ 1.ประชาชนต้องมารับการดูแลที่หน่วยบริการปฐมภูมิได้อย่างน้อยร้อยละ 60 ของการเข้าถึงบริการทั้งหมด 2.ผู้ป่วยโรคเบาหวาน อย่างน้อย 40% และความดันโลหิตสูง อย่างน้อย 50% สามารถควบคุมโรคได้ดี เพื่อป้องกันโรคแทรกซ้อนและการเสียชีวิตจากโรคแทรกซ้อนในอนาคต 3.เพิ่มการเข้าถึงการคัดกรองโรคเบาหวานและความดันโลหิตสูงจากร้อยละ 56 ในปัจจุบันเป็นร้อยละ 90 หรือ ค้นหาผู้ป่วยที่วินิจฉัยโรคได้เพิ่มขึ้น 2.87 ล้านคนใน 10 ปีข้างหน้า และ 4. เพิ่มคุณภาพของสถานพยาบาลปฐมภูมิที่ทําให้ประชาชนมีความพอใจและมั่นใจในบริการจากร้อยละ 10 เป็นร้อยละ 100 ของคนที่มารับบริการทั้งหมด
นอกจากนี้ ได้ศึกษาการรับรู้ของประชาชนต่อความสําคัญของบริการคลินิกหมอครอบครัว ด้วยแบบสอบถามออนไลน์ ในกลุ่มตัวอย่าง 423 คน พบว่ากลุ่มตัวอย่างร้อยละ 89.6 รู้จักคลินิกหมอครอบครัว และร้อยละ 92.4 มีความต้องการคลินิกหมอครอบครัว กลุ่มตัวอย่างรับรู้ความสําคัญของบริการคลินิกหมอครอบครัวในภาพรวมในระดับมากที่สุด และรับรู้ความสําคัญของบริการคลินิกหมอครอบครัวใน 3 ลําดับแรก ดังนี้ 1.การส่งเสริมสุขภาพ ป้องกันโรค ไม่ให้เจ็บป่วย 2.การส่งเสริมให้บุคคลมีความรู้และดูแลตนเอง การส่งเสริมให้บุคคลสามารถดูแลครอบครัว และ 3.การติดตามเยี่ยมบ้าน/ ไปดูแลผู้ป่วยที่บ้าน
“กระทรวงสาธารณสุข ได้ร่วมกับหน่วยงานที่เกี่ยวข้อง เร่งผลิตแพทย์เวชศาสตร์ครอบครัว และปรับกลยุทธ์เพื่อสรรหาแพทย์จากกลุ่มอื่น ๆ เพื่อสร้างแรงจูงใจให้มีแพทย์เวชศาสตร์ครอบครัวที่เพียงพอ ซึ่งเป็นปัจจัยสําคัญที่จะทําให้นโยบายคลินิกหมอครอบครัวสําเร็จ รวมทั้งการสื่อสาร ประชาสัมพันธ์ เพื่อสร้างความเข้าใจให้ประชาชนและผู้ปฏิบัติงานมีส่วนร่วมขับเคลื่อนและพัฒนาคลินิกหมอครอบครัว”นายแพทย์มรุตกล่าว
********************************** 10 มิถุนายน 2561
รัฐบาลไทย-ข่าวทำเนียบรัฐบาล-ดีอี เตรียมไฟเขียวระยะผ่อนผัน 1 ปี พ.ร.บ.คุ้มครองข้อมูลส่วนบุคคล
วันพุธที่ 30 มกราคม 2562
ดีอี เตรียมไฟเขียวระยะผ่อนผัน 1 ปี พ.ร.บ.คุ้มครองข้อมูลส่วนบุคคล
ดีอี เตรียมไฟเขียวระยะผ่อนผัน 1 ปี พ.ร.บ.คุ้มครองข้อมูลส่วนบุคคล
รัฐมนตรีว่าการกระทรวงดิจิทัลฯ เตรียมหาแนวทางให้ระยะเวลาผ่อนผัน (Grace Period) เป็นเวลา 1 ปี สําหรับเอกชนปรับตัวรับ พ.ร.บ. คุ้มครองข้อมูลส่วนบุคคล หลังผ่านการประกาศใช้ คาดหวังให้ผู้ประกอบการจัดทําระบบดูแลข้อมูลลูกค้าในมาตรฐานที่ยอมรับได้
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวถึงความคืบหน้าในการวางโครงสร้างพื้นฐานดิจิทัลของประเทศไทยในด้านกฎหมาย ซึ่งจะเป็นพื้นฐานสําคัญสําหรับการขับเคลื่อนการแข่งขันด้านดิจิทัลของประเทศไทยอย่างเป็นระบบ และสําคัญต่อการสร้างความเชื่อมั่นในระดับสากลที่ประเทศไทยจําเป็นต้องมี โดยล่าสุดกฎหมายทั้ง 6 ฉบับใกล้พิจารณาแล้วเสร็จ ในสภานิติบัญญัติแห่งชาติ (สนช.)
นอกจากนี้ กระทรวงฯ ยังเตรียมหาแนวทางสําหรับระยะเวลาผ่อนผัน (Grace Period) ให้กับกฎหมายบางฉบับ โดยเฉพาะอย่างยิ่งสําหรับ พ.ร.บ.คุ้มครองข้อมูลส่วนบุคล ซึ่งเกี่ยวข้องกับการดูแลปริมาณข้อมูลส่วนบุคคล เพื่อให้เอกชนที่ประกอบธุรกิจที่มีข้อมูลลูกค้าจํานวนมาก มีเวลาเตรียมตัวในการจัดให้มีระบบดูแลข้อมูลเหล่านี้ที่ยอมรับได้ เนื่องจากต้องยอมรับว่า ในยุคปัจจุบันข้อมูลของทุกคนกระจัดกระจายอยู่บนโลกไซเบอร์ จนทั่วโลกเกิดความตระหนักร่วมกันแล้วว่า ต้องสร้างให้เกิดการดูแล ไม่ให้ข้อมูลเหล่านั้นถูกนําไปใช้ในทางผิด และต้องได้รับการยินยอมจากเจ้าของข้อมูล
ทั้งนี้ เนื้อหาใน พ.ร.บ.คุ้มครองข้อมูลส่วนบุคคล ประเทศไทย ส่วนหนึ่งได้ศึกษาจากกฎหมายในระดับสากล ได้แก่ กฎหมาย GDPR (General Data Protection Regulation) ของสหภาพยุโรป และ APEC Cross-Border Privacy Rules (CBPR) ของความร่วมมือทางเศรษฐกิจเอเชีย-แปซิฟิก (เอเปค) และส่วนหนึ่งศึกษาการจัดทําให้สอดคล้องกับบริบทของประเทศไทย
“ปีนี้คงเป็นปีแห่งกฎหมาย บางฉบับอาจจะเร็วหน่อย บางฉบับอาจจะมี Grace Period ให้ เช่น กฎหมายคุ้มครองข้อมูลส่วนบุคคล เรากําลัง fight ให้ภาคเอกชนที่จะให้มีระยะเวลาผ่อนผันราว 12 เดือน หรือ 1 ปี แทนที่จะสั้น เนื่องจากเอกชนต้องมีการเตรียมตัว ยกตัวอย่างเช่น ถ้าเอกชนรายใดทําธุรกิจที่มีข้อมูลลูกค้าหลักพัน หมื่น หรือแสนราย ก็จําเป็นต้องมีระบบดูแลข้อมูลเหล่านี้ที่ยอมรับได้ เช่น มีระบบให้ความยินยอมของลูกค้าต่อข้อมูลส่วนบุคคลที่ชัดเจน โดยเฉพาะในส่วนคําประกาศที่ระบุว่า “ถ้าท่านยินยอม ให้คลิกที่นี่/ใช่” ข้อความส่วนนี้ต้องแสดงไว้ให้ชัดเจนยิ่งขึ้น รวมทั้งระบุวัตถุประสงค์การใช้งานข้อมูลลูกค้าด้วย” ดร.พิเชฐกล่าว
สําหรับกฎหมายอีก 5 ฉบับที่อยู่ในกระบวนการพิจารณาจาก สนช. เช่นกันโดยผ่านการพิจารณาวาระ 1 แล้วทุกฉบับตั้งแต่ปลายปีที่ผ่านมา ได้แก่ พ.ร.บ.ว่าด้วยการรักษาความมั่นคงปลอดภัยไซเบอร์ (Cyber Security) พ.ร.บ. ว่าด้วยธุรกรรมทางอิเล็กทรอนิกส์ ซึ่งแก้ไขปรับปรุงเพิ่มเติมจากฉบับเดิมที่ใช้มานานแล้ว พ.ร.บ. สํานักงานพัฒนาธุรกรรมทางอิเล็กทรอนิกส์ พ.ร.บ.การพิสูจน์และยืนยันตัวตนทางดิจิทัล (Digital ID) ซึ่งจัดทําร่วมกันกระหว่างกระทรวงดิจิทัลฯ และกระทรวงการคลัง และ พ.ร.บ.สภาดิจิทัลเพื่อเศรษฐกิจและสังคมแห่งประเทศไทย
********************
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีเจริญพระพุทธมนต์เนื่องในวันสถาปนากองทัพภาคที่ 1 ครบรอบ 109 ปี
วันศุกร์ที่ 11 มกราคม 2562
นายกรัฐมนตรีเป็นประธานในพิธีเจริญพระพุทธมนต์เนื่องในวันสถาปนากองทัพภาคที่ 1 ครบรอบ 109 ปี
นายกรัฐมนตรีเป็นประธานในพิธีเจริญพระพุทธมนต์เนื่องในวันสถาปนากองทัพภาคที่ 1 ครบรอบ 109 ปี
วันนี้ (11 มกราคม 2562) เวลา 07.30 น. ณ กองบัญชาการกองทัพภาคที่ 1 เขตดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานในพิธีเจริญพระพุทธมนต์เนื่องในวันสถาปนากองทัพภาคที่ 1 ครบรอบ 109 ปี ซึ่งมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และ พลเอก อภิรัชต์ คงสมพงษ์ ผู้บัญชาการทหารบก ร่วมพิธี โดยมีพลโท ณรงค์พันธ์ จิตต์แก้วแท้ แม่ทัพภาคที่ 1 และคณะให้การต้อนรับ
โอกาสนี้ นายกรัฐมนตรีได้ขึ้นแท่นรับการเคารพจากแถวทหารต้อนรับและหมู่ธงเกียรติยศ จากนั้นได้วางพุ่มดอกไม้สดสักการะพระบรมราชานุสาวรีย์ รัชกาลที่ 6 ต่อจากนั้นนายกรัฐมนตรีเป็นประธานจุดธูปเทียนบูชาพระรัตนตรัย และที่โต๊ะเครื่องทองน้อย จากนั้นร่วมพิธีเจริญพระพุทธมนต์ ก่อนขึ้นแท่นรับการเคารพจากแถวทหารต้อนรับและหมู่ธงเกียรติยศ
ทั้งนี้ กองทัพภาคที่ 1 ได้สถาปนาขึ้น เมื่อวันที่ 13 มกราคม พ.ศ. 2453 ซึ่ง พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าฯ ให้จัดกองพลกําลัง กองทัพภาคที่ 1 ประกอบด้วย กองพลที่ 1 มณฑลกรุงเทพ กองพลที่ 2 มณฑลนครชัยศรี และกองพลที่ 3 มณฑลกรุงเก่า และมีที่ตั้งกรมบัญชาการกองทัพ อยู่ในกระทรวงกลาโหม ซึ่งมี พลตรี พระเจ้าน้องยาเธอ กรมหมื่นกําแพงเพชรอัครโยธิน ทรงดํารงตําแหน่งแม่ทัพพระองค์แรก ดังนั้น กองทัพภาคที่ 1 จึงได้กําหนดให้วันที่ 13 มกราคม ของทุกปี เป็นวันคล้ายวันสถาปนากองทัพภาคที่ 1 ซึ่งปัจจุบันมี พลโท ณรงค์พันธ์ จิตต์แก้วแท้ เป็นแม่ทัพภาคที่ 1 คนปัจจุบัน
................................................................
กลุ่มประชาสัมพันธ์และเผยแพร่ สํานักโฆษก